Babyboy AV

Adindu Victor (aliyezaliwa 14 Machi 1999), anayejulikana pia kama Babyboy AV au AV, ni mwimbaji na mtunzi wa nyimbo kutoka Nigeria.  

 Maisha ya awali 
Adindu Victor alizaliwa katika Jiji la Benin, Jimbo la Edo, kwa baba MIgbo mwenye asili ya Jimbo la Delta na mama MEdo. Alikulia jijini humo katika mazingira yenye mchanganyiko wa tamaduni. Alipata elimu ya juu katika Chuo Kikuu cha Ambrose Alli, ambako alihitimu shahada yake ya kwanza.
Kazi

Baby Boy AV alihamasishwa na baba yake ambaye alikuwa mwanamuziki na mpiga gitaa, aliyependa sana muziki tangu akiwa mdogo. Alianza rasmi kazi yake ya muziki mwaka 2018 na kufanya uzinduzi mwaka 2020 kupitia wimbo "Temperature," uliochezwa sana kwenye redio na televisheni. Mwaka 2019, alitumbuiza kwenye tamasha maarufu la Felabration, pamoja na matamasha mengine. Katika kipindi cha All-Nighter podcast, alifichua kuwa aliwahi kukaa kwa muda katika nyumba ya Victor AD kabla ya kuachia wimbo wake "Big Thug Boys".

Kwa kuachia wimbo wake rasmi wa kwanza "Big Thug Boys," uliokuwa na video ya muziki iliyotayarishwa na kuongozwa na Dindu, Baby Boy AV alipata umaarufu mkubwa. Muziki wake unachanganya Afrobeat na Dancehall, na umefanikiwa kupata zaidi ya watazamaji milioni 10 kwenye YouTube.

Baada ya kupata umaarufu mwaka 2021, Baby Boy AV aliongoza tamasha la Afro Beach Festival mjini Accra, Ghana, pamoja na Costa Titch na Kofi Kinaata mnamo Desemba 2022.

Ifikapo Juni 2023, aliachia wimbo wake wa kwanza wa mwaka, "Quick Question" baada ya kuandaa mradi wake wa EP.
Marejeo

Jamii:Wasanii wa Nigeria
jamii:waliozaliwa 1999
jamii:watu walio hai
jamii:WikiMonthly Edit-a-thon Kilimanjaro